CELEX: C2004/300/47
Language: el
Date: 2004-12-04 00:00:00
Title: Απόφαση του Δικαστηρίου (έκτο τμήμα), της 21ης Οκτωβρίου 2004, στην υπόθεση C-477/03 Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Οδηγίες 2001/12/ΕΚ, 2001/13/ΕΚ και 2001/14/ΕΚ — Κοινοτικοί σιδηρόδρομοι — Ανάπτυξη — Άδειες σε σιδηροδρομικές επιχειρήσεις — Κατανομή της χωρητικότητας, χρέωση για τη χρήση της υποδομής και πιστοποίηση ασφάλειας — Παράλειψη μεταφοράς της οδηγίας στο εσωτερικό δίκαιο εντός της ταχθείσης προθεσμίας)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/23
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 21ης Οκτωβρίου 2004
   στην υπόθεση C-477/03 Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Οδηγίες 2001/12/ΕΚ, 2001/13/ΕΚ και 2001/14/ΕΚ - Κοινοτικοί σιδηρόδρομοι - Ανάπτυξη - Άδειες σε σιδηροδρομικές επιχειρήσεις - Κατανομή της χωρητικότητας, χρέωση για τη χρήση της υποδομής και πιστοποίηση ασφάλειας - Παράλειψη μεταφοράς της οδηγίας στο εσωτερικό δίκαιο εντός της ταχθείσης προθεσμίας)
   (2004/C 300/47)
   Γλώσσα διαδικασίας: η γερμανική
   Στην υπόθεση C-477/03, με αντικείμενο προσφυγή λόγω παραβάσεως δυνάμει του άρθρου 226 ΕΚ, η οποία ασκήθηκε στις 17 Νοεμβρίου 2003, Επιτροπή των Ευρωπαϊκών Κοινοτήτων (εκπρόσωποι: C. Schmidt και W. Wils) κατά Ομοσπονδιακής Δημοκρατίας της Γερμανίας (εκπρόσωποι: W.-D. Plessing και M. Lumma), το Δικαστήριο (έκτο τμήμα), συγκείμενο από τους A. Borg Barthet, πρόεδρο τμήματος, J.-P. Puissochet και U. Lõhmus (εισηγητής δικαστής), γενικός εισαγγελέας: P. Léger, γραμματέας: R. Grass, εξέδωσε στις 21 Οκτωβρίου 2004 απόφαση με το εξής διατακτικό:
   
               1.
            
            
               Η Ομοσπονδιακή Δημοκρατία της Γερμανίας, μη θεσπίζοντας τις απαραίτητες νομοθετικές, κανονιστικές και διοικητικές διατάξεις για τη συμμόρφωσή της προς την οδηγία 2001/12/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων, την οδηγία 2001/13/ΕΚ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2001 για τροποποίηση της οδηγίας 95/18/ΕΚ του Συμβουλίου σχετικά με την παροχή αδειών σε σιδηροδρομικές επιχειρήσεις, και την οδηγία 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής, καθώς και με την πιστοποίηση ασφαλείας, παρέβη τις υποχρεώσεις που υπέχει από τις οδηγίες αυτές.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 21 της 24.1.2004.